Siarhiej Rumas

Siarhiej Rumas (valgevene keeles Сяргей Мікалаевіч Румас; sündinud 1. detsembril 1969 Homielis) on Valgevene majandusteadlane ja poliitik. Ta oli alates 18. augustist 2018 kuni 3. juunini 2020 Valgevene peaminister.

Ta sündis aastal 1969 Homielis, kuid 70-ndate alguses kolis ta Minskisse, kus ta lõpetas Minski 44. Keskkooli. Seejärel lõpetas ta aastal 1990 Jaroslavli Kõrgema Finantssõjakooli (Ярославское высшее военное финансовое училище имени генерала армии А. В. Хрулёва) erialal "väeosade finantsvarustus". Aastal 1995 lõpetas ta Valgevene Vabariigi Ministrite Nõukogu juures asuva Juhtimise Akadeemia. Aastal 2001 kaitses ta teemal "Пути оптимизации структуры ресурсов коммерческого банка" majanduskandidaadi väitekirja.

Ta teenis aastatel 1990–1992 armees Kaug-Idas. Seejärel naasis ta Valgevenesse, kus tegeles sõjaväeringkonna finantseerimisega. Seejärel asus ta tööle pankurina.

28. detsembrist 2010 kuni 31. juulini 2012 oli ta Valgevene asepeaminister.

18. augustist 2018 kuni 3. juunini 2020 oli ta Valgevene peaminister.
 
Ta on 22. aprillist 2011 Valgevene Jalgpalliliidu president.

Isiklikku 
Ta on abielus, tema abikaasa Žanna Rumas on hambaarst; neil on neli poega. Tema isa Mikalai Rumas oli Vjatšaslau Kebitši valitsuses aserahandusminister.

Viited

Välislingid 
 Новый премьер: напоминаем, кто и откуда

Valgevene poliitikud
Valgevene peaministrid
Majandusteadlased
Pankurid
Sündinud 1969